Henare Peeni: Ngāti Pūkenga Claims Settlement Bill — First ReadingText is incorporated into the Bound VolumeHenare Peeni: Ngāti Pūkenga Claims Settlement Bill — First Reading[Sitting date: 13 April 2016. Volume:713;Page:10558. Text is incorporated into the Bound Volume.]PEENI HENARE (Labour—Tāmaki Makaurau):He pito kōrero whakahokia. E Te Whare e haere tonu ana ngā mihi ki ngā kaupapa kei mua i te aroaro i te rā nei. E haere tonu ana ngā mihi ki Te Minita tana kōrero ki te āta whakatakoto i ngā kōrero katoa kei roto i te pire. Mihi atu ana au ki a ia ōna āpiha me te rōpū whiriwhiri i ngā take Māori. Korekore aini ka taumaha te kōnae mahi o taua rōpū whiriwhiri ki roto i ngā wiki e tū mai nei.E aku rangatira kua kōrero mai te mema o tērā taha o Te Whare mō te waka o Mātaatua. I taku kōrero tuatahi ka kōrero ahau ki te īngoa o tērā wāhi o Pakikaikutu me te taunga mai ō koutou ki roto i a au o Ngāti Hine. E kīia nei ko Mātaatua Waka Ngā Kurī a Whārei ki Tihirau. Āta whakaaro ake ana au ki tērā kōrero korekore i a koe e te pāpā e Kihi ki roto i a au o Ngāpuhi ka rongo koe ki ngā kōrero o Mātaatua Waka ki roto i a mātau. Ko te kī atu ahau i aia tonu nei ko Ngā Kurī a Whārei ki Tākou ki Te Raki. Ēhara i te mea kua whakaritea nei tēnei Whare kia tū wēnei pire i te ata tonu nei me te pire o Ngāti Kahu whai muri ake tā te mea ko te wāhi o Ngāti Kahu nā ko tātau te takotoranga o Te Waka o Mātaatua. E te pāpā e Hoturoa e mihi atu ana. Koinā te pai o te whakapapa. Tuituia nei i a tātau ki roto i ngā mahi o te wā. Ka whakaaro ake anō au mō te whakapapa.Kai pōhēhē tēnei Whare ka ara mai tēnei pire mai i ngā pakanga ki runga o Pukehinahina ka hoki atu anō waku whakaaro ki te hainatanga o Te Tiriti o Waitangi. Ko Te Kau o Rēhua te kaihaina i Te Tiriti o Waitangi nō roto i a koutou e Ngāti Pūkenga. E mihi atu ana au ki tērā whakaaro nui tā te mea i mate te tupuna rā ki runga i te pakanga o Pukehinahina. Kei konei tātau. Kei konei tātau ki te whakatikatika i ngā hua i ngā hēmanawatanga ka puta mai i te pakanga o Pukehinahina ēngari kia kaua e wareware tātau ki ngā tāngata ngā tūpuna ngā rangatira i hainatia ai te Tiriti o Waitangi i te 1840. Nā rātau te mana o tō koutou iwi ka waitohu ki runga i te kawenata tapu e puritia nei e tātau i te rā nei. Nā ka kite nei ko ōna uri ko ngā pire kai mua i te aroaro o Te Whare nei i te rā nei. E Ngāti Pūkenga tēnā koutou kia ora tātau!I te ata nei i kōrero au ki runga i Te Reo Irirangi o Aotearoa e pā ana ki ngā take pakanga o te motu nei. Ko te kī atu ahau e hoa me tukuna atu ki roto i Te Marau o Te Tāhūhū o Te Mātauranga! Ka pātai mai ētahi: “E Peeni he aha te take e mātau ana koe ki ngā kōrero a Ruapekapeka ki ngā pakanga o Ōhaeawai me Kororāreka? I pānui koe i ngā pukapuka ki roto i te kura?” Ka kī atu ahau kāhore nā ōku mātua tūpuna wēnei kōrero i hūhare mai ki ahau e tū nei. Ko te hiahia kia rongo atu te ao whānui i ngā kōrero i hūhare mai e ōku mātua e ōku tūpuna ki a au nei. Nō reira āe me whakaakohia wā tātau tamariki ki wēnei kōrero i a rātau i te kura ka tautoko ana au i tērā kōrero. Koinā tāku e tautoko ana i te kōrero o tōku tuahine te mema nei mō te Kākāriki me tana kōrero me pērā!E kara e Awanui ka kī atu ahau ki roto i tēnei kōrero tā te mea kai konei koe kei konei koutou. Hōmai te rā kia whakanuia e tātau i ngā mahi o ngā mātua o ngā tūpuna. Ahakoa te pūrepo ahakoa te pēneti ahakoa te tūpara i whawhai mātau mō te mana motuhake o ngā iwi o ngā hapū. Nō reira e mihi atu ana ki te whakaaro nui kia whakaakohia wā tātau tamariki ki ngā kōrero. Kia mōhio mārika rātau he aha ngā tūkinotanga ki runga o Ngāti Pūkenga ki runga o Tauranga Moana whānui. Nō reira ko tēnei e tautoko ana.Kua kōrero mai Te Minita mō ngā wāhanga kai roto i te pire e pā ana ki tetahi rahi pūtea. Ka whakaaro ake ā ki te whiti 9 o te pire ko te whakapāha o Te Kāwanatanga ki a koutou e Ngāti Pūkenga i taku kōrero tuatahi i te ata nei i mea atu ahau tēnā pea ka whai wāhi koutou ki te whakarongo i tētahi whakapāha mō Te Reo te take tā te mea i te wiki kua pahure ake nei ka mea atu tēnei Kāwanatanga āe i tūkinohia e mātau i a koutou e pā ana ki Te Reo Māori ēngari rawa mātau mō te whakapāha. Tēnā pea ka mirimiri i tērā whakaaro i te wā ka haere tonu tēnei pire ki roto i te rōpū whāiti o ngā take Māori. Ka kōrero mai Te Minita mō ētahi o ngā wāhi whenua ka whakahokia ki a koutou me te hiahia kia whakaritea i tētahi tūranga ka āhei koutou ki te whakahaere i ō koutou ake rawa ki te whakahaere i ō koutou ake whenua ki tā koutou e hiahia ai. He mea pai tēnā!Ēngari ka whakahoki atu ahau ki taku kōrero tuatahi i te rā nei: koinā tētahi tepe ki runga i tēnei huarahi roa rawa atu. Ko te hiahia kia whakahokia mai aua rawa ki a koutou kia tū motuhake ai koutou ki runga i ō koutou ake whenua. Koinā te mahi ngātahi. Āe me mahi ngātahi kia whakahokia mai pū ngā rawa ki a koutou koinā tā koutou e whai nei koinā tā mātau e whawhai nei.E ōku rangatira ko ētahi atu o ngā kōrero kai roto e tautoko ana i ngā kōrero o ngā Minita e pā ana ki te wāhi whānui o Tauranga Moana. Nā te pire i mua mai i tēnei ka kōrero mai mātau mō Ngāi Te Rangi Ngāti Ranginui ōnā hapū katoa. I aia tonu nei mō Ngāti Pūkenga. He mea pai tēnā! I kōrero mai tōku tuakana a Pita Paraone nei mō tērā tūāhuatanga ka whai wāhi ngā hapū me ngā iwi katoa ki roto i wēnei nekehanga. Kia kaua e whāiti te Kāwanatanga i a mātau ka taea e tātau katoa ki te whakapuaki i wā tātau ake reo mō ngā take nei. Koinā tēnei e tino harikoa ana! E tautoko ana ahau i te kōrero a tōku tuakana ki a koutou he tauira koutou. He tauira koutou mō ngā nekehanga e pā ana ki te tatūnga kerēme ki roto i a mātau o Ngāpuhi.Kāti hei whakakapi ake e harikoa ana mātau o tēnei taha o Te Whare ki te tautoko i tēnei pire i roto i tana pānuitanga tuatahi. Ia pire ka mea atu ahau āe ko konā ko ngā tino toki o tēnei taha o Te Whare ki te āta wetewete ki te totohe i ngā kōrero i te wā ka haere atu ki roto i te rōpū whāiti o ngā take Māori. Nō reira kāti ake ngā mihi whānui i te wā nei. Ā taihoa ake ka tau mai ko ōku ake o Ngāti Kahu ki roto i Te Whare hei tāpiri atu ki tēnei kaupapa me ngā tūmomo mahi o te wā nei. Hei whakakapi ake e te tuakana e Awanui ngā mihi nui ki a koutou i tae mai ki roto i a au o Te Ruapekapeka hai tautoko ake i tēnei kaupapa tupuna i marere iho mai ki a tātau katoa e te hunga ora o tēnei wā. Nō reira ka mutu i konei: hōmai te rā! Kia ora tātau katoa.[Worthy speech should be reciprocated. To the House I continue the acknowledgment for each of the issues before us today. I also acknowledge the Minister and his statement about the bill being a place of permanent record. I thank him and his officials as well as the Māori Affairs Committee. Without doubt there will be an increase in workload for that select committee over the proceeding weeks.Esteemed guests the member from that side of the House has referred to the Mātaatua tribal confederation. In my first speech I referred to the name of Pakikaikutu and your own arrival into my tribal lands of Ngāti Hine. According to the adage the region of the Mātaatua confederation is known as Ngā-Kurī-a-Whārei to Tihirau. I have myself pondered over that precept. No doubt when you our elder Kihi were among my people of Ngāpuhi you would have heard our own oral histories for the Mātaatua region. I will state here today my own adage Ngā Kurī ā Whārei to Tākou in the north. It is also not as if the House planned for the bills to be read this morning with that of Ngāti Kahu to follow given the region of Ngāti Kahu includes Tākou the resting place of the Mātaatua. Greetings also to you Hoturoa my senior. That is the beauty of genealogy. It binds us together within current events. Genealogy is indeed significant.Lest this House thinks mistakenly that this bill emerges from the battles upon Pukehinahina I return to the signing of the Treaty of Waitangi. It was Te Kou o Rehua who signed the Treaty from among you of Ngāti Pūkenga. This should be deeply acknowledged as that ancestor died in battle at Pukehinahina. We are here now. We are here now to address the long term ill effects and associated post-traumatic stresses occuring from the battle of Pukehinahina. Let us also not forget the people the ancestors the chiefs who signed the Treaty of Waitangi in 1840. It was they who signed with the authority of your people the sacred covenant we still retain today of which the present bills before the House today are figurative descendants. Ngāti Pūkenga greetings to you greetings to all.This morning I spoke on Radio New Zealand about the New Zealand wars. What I said was it should be in the curriculum of the Ministry of Education. And some asked me: “Peeni how is it you know the history of Ruapekapeka and the battles of Ōhaeawai and Russell? Did you read about them in books at school?”. I said no my grandparents and forebears handed down these stories to me. They should be heard wide and far the stories my forbears handed on to me. Indeed they should be taught to our children in school and I support that initiative. That is also why I support the contribution of my sister the member of the Greens and her appeal for this to happen.My friend Awanui I will say it here as you are here you are all here. This is a great day worthy of recognition from all of us for the efforts of our forebears and ancestors. Despite the cannons despite the bayonets despite the double-barrelled shotguns we fought for the self-determination of the people and the subtribes. Therefore I commend the importance of teaching our children the history. So they know without uncertainty what ill treatment befell Ngāti Pūkenga and indeed the wider Tauranga Moana region. Therefore I stand in support.The Minister has spoken about the provisions within the bill including a financial redress package. In reflecting on clause 9 of the bill which is an apology from the Crown to you of Ngāti Pūkenga in my opening speech this morning I referred to you possibly hearing an apology from the Crown for the Māori language as last week this Government acknowledged yes we have ill-treated you in relation to Māori language however we are not going to apologise. Perhaps there is some opportunity to massage this idea when the bill proceeds to the Māori Affairs Committee. The Minister has referred to some of the lands that will be officially returned to you and has expressed a desire to establish a platform by which you may manage your own resources and your own lands in the way you deem fit. That is commendable.However I also return to my first comment today: this is one step on a very long journey. It is hoped through returning those resources to you you will again be able to achieve self-determination on your own lands. That is indeed working together. Indeed only through working together are the resources able to be officially returned to you. That is what you have sought and that is what we have fought for.Esteemed guests some of the other provisions support what the Ministers have said in relation to the wider Tauranga Moana region. In the preceding bill we spoke of Ngāi Te Rangi Ngāti Ranginui and all their subtribes. Now we speak of Ngāti Pūkenga. This too is commendable. My senior Pita Paraone referred to this saying that all tribes and subtribes will have a place in this process. To ensure we are not unnecessarily restricted by Government everyone will have the opportunity to express an opinion on the issues. This is very pleasing. I endorse my senior’s speech to you in saying you are indeed exemplary. You have also set an example for Treaty claims settlement for us in Ngāpuhi.In concluding we on this side of the House are pleased to commend this bill in its first reading. As I have said of each bill indeed we have our most experienced on this side of the House to analyse and carefully consider the contents when it goes through to the Māori Affairs Committee. Therefore I conclude with greetings to all. Shortly my own people of Ngāti Kahu will arrive in the House to follow on from this bill and continue this important process. Finally my senior Awanui my salutations to you all who arrived into my own area of Te Ruapekapeka to support this ancestral journey that has been bequeathed to all of us the living. I end here: give us the day! Acknowledgments to us all.]